Pécsi Többcélú Agglomerációs Társulás

**Társulási Tanácsának**

**/2023 (**II.**13.) sz.** nyílt **határozata**

a PKSZAK Bölcs Csibe Család Bölcsőde telephely módosításáról és a szociális alapszolgáltatások bővítéséről

1. A Társulási Tanács úgy dönt, hogy a szolgáltatói nyilvántartásba történő bejegyzés napjától a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat Bölcs Csibe Családi Bölcsőde telephelyét 7668 Keszü, Petőfi S. u. 35-ről 7766 Újpetre, Kossuth L. u. 114. számra módosítja.
2. A Társulási Tanács úgy dönt, hogy a szolgáltatói nyilvántartásba történő bejegyzés napjától a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat feladatellátását és ellátási területét bővíti Kisherend településsel a szociális alapszolgáltatásokra vonatkozóan, amelyeket Kisherend Község Önkormányzata a társulási megállapodás szerint a továbbiakban társulásban kíván ellátni.
3. A Társulási Tanács úgy dönt, hogy Kisherend vonatkozásában az önkormányzati hozzájárulás összege 2023. évre vonatkozóan 562 325 forint, melynek átadásáról a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat és Kisherend Község Önkormányzata pénzeszközátadási megállapodást kötnek.
4. A Társulási Tanács a határozat 1. és 2. pontjaiban szereplő változásokkal elfogadja a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat Alapító Okiratát és a Módosító Okiratot, mely az előterjesztés 1.sz és 2. sz. mellékletét képezi, és felkéri a Kulturális és Népjóléti Főosztály vezetőjét, hogy a törzskönyvi nyilvántartásban történő átvezetésről gondoskodjon.
5. A Társulási Tanács felkéri a Kulturális és Népjóléti Főosztály vezetőjét, hogy kezdeményezze a határozat 1. és 2. pontjában szereplő módosítások szolgáltatói nyilvántartásban történő átvezetését a Baranya Vármegyei Kormányhivatal Hatósági Főosztály Szociális és Gyámügyi Osztályánál.
6. A Társulási Tanács a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat módosításokkal egységes szerkezetbe foglalt szakmai programját és szervezeti és működési szabályzatát, valamint a családi bölcsőde hálózat szervezeti és működési szabályzatát az előterjesztés 3.sz.4. sz. és 5. sz. melléklete szerinti tartalommal elfogadja.
7. A Társulási Tanács a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat Bölcs Csibe Családi Bölcsőde szakmai programját és házirendjét az előterjesztés 6. melléklete szerinti tartalommal elfogadja.
8. A Társulási Tanács úgy dönt, hogy az 1. pontban meghatározott feladatra Újpetre Község Önkormányzatával haszonkölcsön szerződést és feladatellátási megállapodást köt, amelyeket az előterjesztés 7.és 8. melléklete szerinti tartalommal elfogad.
9. A Társulási Tanács úgy dönt, hogy Újpetre vonatkozásában az önkormányzati hozzájárulás összege 2023. évre vonatkozóan 66.330 forint, melynek átadásáról a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat és Újpetre Község Önkormányzata pénzeszközátadási megállapodást kötnek.
10. A Társulási Tanács úgy dönt, hogy az 3. és a 9. pontban meghatározott önkormányzati hozzájárulások összegével a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat költségvetésének bevételi és kiadási odalát megemeli.
11. A Társulási Tanács úgy dönt, hogy az 1. pontban meghatározott feladat üres férőhelyeire Peterd Község Önkormányzatával feladatellátási megállapodást köt, mely az előterjesztés 9. mellékletét képezi.
12. A Társulási Tanács felhatalmazza Pfeffer Józsefet, a Társulási Tanács elnökét a határozat 3-8. pontjai szerinti dokumentumok aláírására.

**Határidő:** azonnal

**Felelős:** Pfeffer József elnök
Dr. Osztásné dr. Varga-Pál Viktória főosztályvezető
Dr. Deákné Dr. Pap Krisztina főosztályvezető
Új Orsolya intézményvezető

**Kapják:** Pfeffer József elnök
Dr. Osztásné dr. Varga-Pál Viktória főosztályvezető
Dr. Deákné Dr. Pap Krisztina főosztályvezető
Új Orsolya intézményvezető
Kraft Ferenc Tibor Újpetre polgármestere
Varga Zsolt Kisherend polgármestere